|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |

KLASA: 402-07/22-01/05

URBROJ: 2170-31-02/1-23-4

Punat, 27. veljače 2023. godine

Na temelju članka 7. Odluke o raspisivanju Javnog poziva za financiranje programskih sadržaja elektroničkih medija u 2023. godini („Službene novine Primorsko-goranske županije“ broj 2/23), općinski načelnik Općine Punat donosi

**O D L U K U**

**o odabiru pružatelja medijskih usluga i pružatelja elektroničke publikacije za 2023. godinu**

**Članak 1.**

 Na temelju provedenog Javnog poziva za financiranje programskih sadržaja elektroničkih medija u 2023. godini, Povjerenstvo za provedbu Javnog poziva u postupku otvaranja pristiglih prijava, provjeravanja propisanih uvjeta i ocjenjivanja prijava na Javni poziv, utvrdilo je prijedlog za odobravanje financijskih sredstava za prijavljene programske sadržaje sukladno kriterijima propisanih Javnim pozivom.

**Članak 2.**

Općina Punat je u utvrđenom roku zaprimila 5 (pet) prijava sljedećih nakladnika (sadržaja):

1. NOVI LIST d.d. = 1 programski sadržaj
2. OTOK VIJESTI, obrt za internetski portal = 1 programski sadržaj
3. Primera North d.o.o. = 1 programski sadržaj
4. RADIO KORZO d.o.o. = 1 programski sadržaj
5. RADIO O.K. d.o.o. = 1 programski sadržaj

Svih 5 navedenih prijava ispunjavale su propisane uvjete Javnog poziva.

**Članak 3.**

Sukladno uvjetima i kriterijima navedenih u Javnom pozivu, u daljnji postupak ocjene prijavljenih programa uzeti su u obzir nakladnici koji su dostavili sve tražene dokaze, stoga se, uzimajući u obzir sve dostupne činjenice i prijedlog Povjerenstva za provedbu Javnog poziva, financijska sredstva odobravaju pružateljima medijskih usluga/elektroničke publikacije za programske sadržaje kako slijedi:

|  |  |
| --- | --- |
| **Naziv pružatelja medijskih usluga/elektroničke publikacije** | **Iznos financiranja** |
| RADIO O.K. d.o.o. | 9.000,00 € |
| OTOK VIJESTI, obrt za internetski portal, vl. Martina Frka Milotić | 2.000,00 € |
| NOVI LIST d.d. | 547,00 € |
| **UKUPNO** | **11.547,00 €** |

**Članak 4.**

Sredstva za provođenje ove Odluke osigurana su u Proračunu Općine Punat za 2023. godinu, Razdjel 003 - Jedinstveni upravni odjel, Program 1004 Informiranje, Aktivnost A1004001 Promidžba i informiranje, na poziciji R146 – Elektronički mediji.

**Članak 5.**

Općina Punat sklopit će s prijaviteljima iz članka 2. ove Odluke ugovor o financiranju programskih sadržaja kojim će se regulirati međusobna prava i obveze (dinamika, visina, rok i način isplate, rok za proizvodnju i objavu programskih sadržaja i dr.).

Obzirom na odobrene iznose financiranja, pojedine predložene programske sadržaje neće biti moguće izvršiti prema prijavljenom planu, stoga se zadužuje Jedinstveni upravni odjel Općine Punat, Odsjek za financije, društvene i imovinsko-pravne poslove da kontaktiraju prijavitelje i dogovore pojedinosti ugovora.

**Članak 6.**

Prijavitelji koji su sudjelovali u Javnom pozivu imaju pravo podnijeti prigovor na ovu Odluku.

Prigovor se podnosi općinskom načelniku Općine Punat u roku od osam (8) dana od dana objave Odluke. O prigovoru odlučuje općinski načelnik.

**Članak 7.**

Ova Odluka stupa na snagu danom donošenja.

OPĆINSKI NAČELNIK

Daniel Strčić, bacc.inf., v.r.